OzLabs/hebrew-wiki-articles huggingface dataset:
מתים שרים הולכים

מתים שרים הולכים הוא אלבום האולפן העשירי של להקת הפופ רוק הישראלית משינה. האלבום שהוקלט ב"אולפני קיצ'ה", אולפני דגניה" וב"Fish- -- i studio", שוחרר במרץ 2018 והופץ לראשונה על ידי "התו השמיני". זהו האלבום הראשון של משינה שלא הופץ באמצעות חברת "זברה", חברת ההפצה בבעלות הלהקה.
האלבום מאופיין בשירים פחות קצביים ורועשים ויותר איטיים עם נגיעות אלקטרוניות. הביקורות בעיתונות על האלבום לרוב רואות בו תקליט בוגר, המגלה שלב חדש בסגנונה של הלהקה, סגנון שמתאים לגיל החברים בה.

==רשימת שירים==
כל שירי האלבום נכתבו על ידי שלומי ברכה ויובל בנאי, הופקו על ידי טל רום, ועובדו על ידי משינה וטל רום.

== קישורים חיצוניים ==
* 
* 
* 
* 

קטגוריה:אלבומי משינה
קטגוריה:אלבומי חברת התו השמיני
קטגוריה:אלבומי רוק ישראליים
קטגוריה:אלבומים בעברית
בית הכנסת יגל יעקב

לוח הנצחה המוצב בבית הכנסת ועל גביו מוטבעת הקינה המיוחדת שנכתבה לזכר הקהילה שחרבה בשואה
בית הכנסת יגל יעקב הוא בית הכנסת של קהילת יוצאי מונסטיר השוכן בירושלים.

==היסטוריה==

הרב יעקב בן יוסף ישראל בעל "היגל יעקב" כיהן מ-1854 כמורה צדק ורבה הראשי של מונסטיר. ב-1888 הקימו לכבודו יוצאי מונסטיר ברחוב הקראים אשר בעיר העתיקה בירושלים סמוך לבית הכנסת החורבה, את בית הכנסת "יגל יעקב". מאוחר יותר, בראשית שנות ה-30 של המאה ה-20 הועבר בית הכנסת לשכונת מקור ברוך. בבית הכנסת שתי קומות כאשר השנייה שימשה לעזרת נשים. כמנהג יהודי מונסטיר נהגו מתפללי בית הכנסת לומר קדיש נוסף בתוך התפילה לציון גירוש ספרד.

לאחר חורבן הקהילה בשואה התקיים בבית הכנסת טקס זיכרון שנתי בכט באדר לזכר בני הקהילה שנספו בשואה ובמהלך הלחימה בשורות הפרטיזנים של טיטו. המתפללים התפללו תפילת ערבית וקראו את פרק חזון העצמות היבשות, ל"ז מספר יחזקאל. לטקס חוברו במיוחד מילות קינה ולאחר קריאת הקינה הודלקו נרות במנורת ששת קנים שהוצבה במקום, לזכר ששת מיליוני הנספים בשואה.

לאורך השנים הלכו והתמעט מספר המתפללים והמבקרים בבית הכנסת. המבנה מוחזק על ידי עמותת מוסדות "ישועת ציון".

==קישורים חיצוניים==

* ראובן גפני, [http://monastir.org.il/wp-content/uploads/2019/03/%D7%A8%D7%90%D7%95%D7%91%D7%9F-%D7%92%D7%A4%D7%A0%D7%99-%D7%99%D7%92%D7%9C-%D7%99%D7%A2%D7%A7%D7%91.pdf בית הכנסת יגל יעקב], באתר דור ההמשך של יוצאי מקדוניה בישראל

==הערות שוליים==

יגל יעקב
פומה GTB

פומה GTB (בספרדית: Puma GTB) היא מכונית ספורט המוגדרת כ-"מכונית שרירים" בעלת מרכב פיברגלס, מתוצרת יצרנית הרכב הברזילאי Puma Veículos e Motores אשר יוצרה בין השנים 1973–1984.

סך הכול יוצרו 1,589 יחידות.

מכלולים רבים לדגם ה"פומה GTB" נלקחו (ברישיון) מג'נרל מוטורס, המנוע שהורכב בדגם הוא מנוע שברולט .

==סדרות "פומה GTB"==
 
* "Puma GTB S1" (יוצרו 701 יחידות)
* "Puma GTB S2" (יוצרו 888 יחידות)
* "Puma GTB S3" - אופיין על ידי מנוע 4,000 סמ"ק הצורך מתנול, מנוע שברולט (יוצר בשנת 1983)
* "Puma GTB S4" - אופיין על ידי מנוע טורבו (יוצר בשנת 1984)

=="פומה GTB" ==
* שם הדגם: GTB (Gran Turismo Brazil) 
* הדגם בעל מרכב פיברגלס. 
* 2 דלתות
* 4 מושבים (2+2)
* חללי הפנים מפוארים
* מושבי עור
* חלונות כוח
* מיזוג אוויר
* צמיגים קדמיים: 205/70 R 14
* צמיגים אחוריים: 215/70 R 14
* מידות צמיגים: 14 אינץ'
* מחיד היחידה: 17,000 דולר

==תמונות==
<gallery mode="packed" heights="140">
קובץ:1974 Puma GTB chassis no1.jpg | "פומה GTB" שנת 1974 
קובץ:Puma GTB silver.jpg | "פומה GTB" 
קובץ:Puma GTB-S2 side.jpg | "פומה GTB" מסדרה S2 
קובץ:5º encontro Puma Jundiaí 2012 "Bulevar Beco Fino" Av.Nove de Julho. - panoramio (1).jpg |"פומה GTB" מסדרה S2 
קובץ:1980 Puma GTB S2 in black.jpg | "פומה GTB" מסדרה S2, שנת 1980 
קובץ:Puma GTB S2 front.jpg | "פומה GTB" מסדרה S2 
קובץ:Puma GTB-S2.jpg | "פומה GTB" מסדרה S2 
</gallery>

==לקריאה נוספת==
* [https://www.google.co.il/search?q=Puma+GTB&tbm=isch&source=iu&ictx=1&fir=I7T-O9e7AtoJ7M%253A%252C_wD_vIFWX_nfEM%252C_&usg=__wekbTZjiM0k8dzQw4Dyx6MrrE24%3D&sa=X&ved=0ahUKEwiB15Dc8vfZAhXGAJoKHccuCl0Q9QEIKTAB#imgrc=I7T-O9e7AtoJ7M: פומה GTB - תמונות]

== קישורים חיצוניים ==

* 
* 
* 
* 
* 

==הערות שוליים==

קטגוריה:דגמי מכוניות שהושקו ב-1973
קטגוריה:מכוניות שרירים
קטגוריה:מכוניות ספורט
קטגוריה:כלי רכב המיוצרים בברזיל
קטגוריה:מכוניות עשויות פיברגלס
אהבת הדסה

אהבת הדסה הוא אחד משיריו של רבי שלום שבזי, מגדולי חכמי ומשוררי תימן, החתום באקרוסטיכון שם משפחתו ושמו הפרטי "אלשבזי משתא שלום". זהו שיר חתונה אליגורי, שתוכנו כיסופים לגאולה. שיר זה הוא אחד משירי אהבה רבים בין אלוהי ישראל לעמו.

==תוכן השיר==
ה"אני" בשיר מסמל את עם ישראל המשתוקק ל"הדסה" היא השכינה, המשורר משתמש בדימוי 'הדסה' בשיריו להקשרים נוספים כמו עם ישראל שנמשל להדס משולש (עם ישראל, התורה, והאל), או ככינוי המובא במדרשים לאסתר המלכה, כזיכרון גאולת ישראל בימי אחשורוש על ידיה.

לדעת הרב מרדכי יצהרי שיר זה מבטא דווקא את אהבת עם ישראל (האני) לארץ ישראל המשולה להדסה, לפי פירושו השיר מדבר אך ורק על נושא זה, ובכך ממשיל המשורר את עם ישראל וארצו לחתן וכלה המתאחדים זה עם זה.

אהבת הארץ ושיבת ציון הם מוטיבים בולטים בשיריו של שבזי, ביטוי לכך נמצא באגדה לפיה כל ערב שבת היה מהלך בדרך נס לארץ ישראל, ובמוצאי שבת היה חוזר לתימן.

בפיוט נרמז על גירוש מוזע (=זמן שרידנו), גלות שכילתה כמחצית מיהודי תימן, וכמו כן את האיסור השלטונות בתימן לעליה לארץ ישראל (=לו יש רשות). לקראת סוף הפיוט מוצא המשורר נחמה בלימוד התורה וקיום המצוות.

הפיוט בנוי מ-12 בתים, כנגד 12 שבטים.

==בפולקלור==
השיר במקורו הושר באירועי שמחה, בעיקר במהלך שמחת חתן וכלה, בעיקר אצל יהודי תימן, בישראל השיר התפרסם לראשונה לכלל הציבור על ידי הכוריאוגרפית שרה לוי-תנאי להקה ענבל ביצירתה הנודעת "תיקון חצות" (1956). המוזיקאי מרדכי סתר השתמש גם בשיר זה שוב ביצירתו "תיקון חצות".
שם הספר "אהבת הדסה", נלקח אף הוא מפיוט זה.

הרב שלמה קורח בחר לשיר שיר זה לבקשת רבו אהרון קוטלר, בעת עריכת ליל הסדר בחג הפסח בישיבת לייקווד ב-11 באפריל שנת 1960 בלוח העברי ט"ו בניסן ה'תש"כ.

==קישורים חיצוניים==

* [https://youtu.be/zLbigjKRj4w אהבת הדסה] בביצוע יגאל בשן (1976)
* [http://web.nli.org.il/sites/nlis/he/Song/Pages/Song.aspx?SongID=166#54,118,3001,795 אהבת הדסה], באתר הפיוט והתפילה
* [https://www.zemereshet.co.il/song.asp?id=312 אהבת הדסה], באתר זמרשת
* 

==הערות שוליים==

קטגוריה:פיוטי שלום שבזי
קטגוריה:יצירות עם אקרוסטיכון
קטגוריה:שירים בעברית
יה אלי וגואלי

יה אלי וגואלי הוא פיוט המושר בקהילות אשכנז המזרחי, בשלוש הרגלים. הפיוט נאמר אחרי קריאת התורה, קודם אמירת 'אשרי יושבי ביתך', והוא משמש 'רשות' לתפילת המוסף.

== מקור הפיוט ומחברו ==
מחבר הפיוט אינו ידוע, יש שכתבו שהאקרוסטיכון של הפיוט הוא 'יהודה', בעקבות כך יש שייחסו את הפיוט לרבי יהודה הלוי, אך אחרים דחו השערה זו מאחר שהאקרוסטיכון של הפיוט הוא 'יהודא', ורבי יהודה הלוי היה חותם את שמו 'יהודה' עם האות ה"א בסוף השם, ולא באל"ף.

הפיוט מוזכר בהגהות לספר המנהגים של יצחק אייזיק מטירנא, אך אין ידוע מידי מי יצאו הגהות אלה, ונראה שזמנם מאוחר יותר. הפיוט נדפס ב'יוצרות פולין', דפוס ונציה שנת שנ"א.

== מהות הפיוט ותוכנו ==
רבים התקשו בכוונתו של הפייטן, למה רמזו דבריו, ויש שכתבו בעקבות כך, שהפיוט מיוסד על פי הקבלה. אך אחרים טענו שהפיוט סובל משינויים רבים בעקבות הצנזורה ששלטה בה, ולכך קשה להבין כוונתו.

== מנהגי אמירתו ==
כאמור פיוט זה נאמר בשלושת הרגלים קודם התחלת תפלת המוסף לפני אמירת ה'אשרי', והוא משמש כעין פתיחה ונטילת רשות. יש נוהגים שלא לומר את הפיוט בשבת, וכן בימים שבהם אומרים 'יזכור', אין נוהגים לאומרו. בטעם הדבר יש שכתבו מאחר שבימים אלה ישנו הפסק בין קריאת התורה למוסף ('יקום פורקן', ו'יזכור'), לא רצו להפסיק בפיוטים נוספים. 

יש שטענו שהסיבה לכל דיני אי אמירתו, היא שהפיוט נתקן בחוץ לארץ, שבו נהוג יום טוב שני, ויש ימים מרובים שאפשר לאומרו, אבל בארץ ישראל שאין יום טוב שני, נוהגים לאומרו בכל חג, מלבד חגים שאומרים בהם יזכור<ref></ref>. 

=== שינויי נוסחאות ===
בחג הפסח יש שנהגו להשמיט את המילים 'ותודה' מאחר שאין מקריבים קרבן תודה בפסח (וכפי שמטעם זה אין אומרים 'מזמור לתודה' בימי חול המועד פסח). אחרים דחו טענו זו מאחר שאף קרבן אשם אינו קרב ביום טוב, וכוונת הפייטן כפי הנראה הייתה על כל סוגי הקרבנות באופן כללי.

בחלק מהנוסחאות הגרסה היא "בנתיבות לב, עולם לבלב", אך בהרבה נוסחאות אחרות הנוסח הוא "בנתיבות לב, לבלב", וכך הוא בנוסח הנפוץ כיום.

בנוסח סידור השל"ה נדפס: "כל אדמתך", אך ברוב הדפוסים הנוסח הוא "כל גוי אדמתך".

== לחנים ==
לחנים רבים נתחברו על פיוט זה, ואף נשתמרו לו כמה לחנים עתיקים בקהילות שונות.

בשנת 2008 חידש הזמר ניצן-חן רזאל לחן ששמע מהרב צפניה דרורי, אשר התוודע אליו במסגרת תפקידו כתחקירן באתר הזמנה לפיוט. לחן זה זכה אף לגרסאות כיסוי שונות, ביניהן של אפרת גוש, ואחרים.

== לקריאה נוספת ==
* 
*פירוש על הפיוט מאת הרב 
*
* 

== קישורים חיצוניים ==
* 
* [https://www.youtube.com/watch?v=qCNzRQjbMHA ניגון ברסלב לפיוט], מבוצע בידי דדי בן עמי

== הערות שוליים ==

קטגוריה:יצירות שמחברן אינו ידוע
קטגוריה:פיוטים
אלמליק (שינג'יאנג)

אלמליק הייתה עיר הבירה של חבל הארץ ההיסטורי ז'טיסו במרכז אסיה, במקום בו נמצאת היום העיר יינינג שבמחוז שינג'יאנג שבסין.

== היסטוריה ==
האזכורים הראשונים אודות אלמליק הם מהמאה ה-13 והם מדברים על אלמליק כעיר המרכזית של השלטון המונגולי באזור ז'טיסו כחלק ממדיניות הכיבוש של ג'ינגיס חאן.

לאחר מותו של ג'ינגיס חאן, הפכה העיר לחלק מחאנות צ'אגאטאי, אותה הקים צ'אגאטי חאן, בנו של ג'ינגיס חאן.

חשיבותה של אלמליק בחאנות צ'אגאטי הייתה גדולה מכיוון שהיא ישבה על דרך המשי שהייתה עורק חשוב בהעברת סחורה מסין ומרכז אסיה לאזורים אחרים.

== לקריאה נוספת ==
<div class="mw-content-ltr">
* W. Barthold [rev. by B. Spuler and O. Pritsak], "Almaligh", Encyclopaedia of Islam, 2nd ed.
* Niu Ruji, "Nestorian Inscriptions from China (13th - 14th Centuries)", in R. Malek, Jingjiao, The Church of the East in China and Central Asia, 2006.
</div>

== קישורים חיצוניים ==
<div class="mw-content-ltr">
* Daniel Waugh, "[http://depts.washington.edu/silkroad/cities/china/almaliq/almaliq.html Almaliq]" (University of Washington)
</div>

קטגוריה:ערי ימי הביניים
פיאט פנורמה

פיאט פנורמה (בספרדית: Fiat Panorama) היא מכונית סטיישן, קומפקטית, מתוצרת יצרנית הרכב הברזילאית Fiat Automoveïs , חברת בת של קונצרן הרכב האיטלקי פיאט, אשר יוצרה בין השנים 1980–1986.

דגם ה"פיאט פנורמה" קרוי גם "פיאט 147 פנורמה" (Fiat 147 Panorama), משום שהדגם מתבסס על "פיאט 147" שיוצרה בברזיל (גרסת סטיישן במקום גרסת ההצ'בק), אשר התבססה על גרסת פיאט 127 אשר יוצרה באיטליה.

==דגמים==
* "Panorama 1050 "
* "1.3 diesel Panorama"

==דרגות גימור==
* C
* CL

==מאפיינים==
* 3 דלתות - סטיישן
* 5 נוסעים
* מנוע פיאט

==תמונות==
<gallery mode="packed" heights="120">
קובץ:Fiat Panorama Assisi 1983.jpg | פיאט פנורמה, שנת 1983
קובץ:Fiat 127 Panorama.JPG | פיאט פנורמה
קובץ:Fiat 127 panorama in Florence.jpg |פיאט פנורמה
קובץ:Fiat 127 Panorama in Florence-rear.jpg |פיאט פנורמה
</gallery>

==ראו גם==
* פיאט 127
* פיאט טורו
* פיאט אלבה

==לקריאה נוספת==
* [https://www.google.co.il/search?q=Fiat+Panorama&tbm=isch&source=iu&ictx=1&fir=62L-sjPW493E2M%253A%252C0NOzRW3AKwgkXM%252C_&usg=__ywRKKjTwmmDZBYXtCB-7wltzDyk%3D&sa=X&ved=0ahUKEwie286umfjZAhWzbZoKHRm0AEsQ9QEILjAC#imgrc=62L-sjPW493E2M: "פיאט פנורמה" - תמונות]

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1980
קטגוריה:מכוניות סטיישן
קטגוריה:כלי רכב המורכבים בברזיל
קטגוריה:כלי רכב המורכבים בקולומביה
פנורמה
טורגנה חאטון

טורגנה חאטון (?-1246) הייתה אשתו של אוגדיי חאן וחאטון (נקבה המשמשת כחאן) האימפריה המונגולית לאחר מותו של בעלה אוגדיי חאן.

== ביוגרפיה ==
הייתה אשתו הראשונה של קודו בנו של טוקטוי ממנהיגי שבט המרקיטים (מרקידים) המונגולי. לאחר איחוד השבטים על ידי ג'ינגיס חאן, לקח אותה ג'ינגיס חאן לאישה לבנו אוגדיי חאן.<ref></ref>

=== כחאטון ===
לאחר מות בעלה אוגדיי היא הפכה להיות חאטון האימפריה המונגולית. אחד הצעדים הראשונים שלה כחאטון היה שינוי ורפורמות בחוקה המגבילה והאכזרית של האימפריה המונגולית. לאחר מכן הדיחה את ילו חוסי מתפקידו כראש שבטי המונגולים.

=== מותה ===
ככל הנראה היא מצאה את מותה בשבועות הראשונים לשלטון בנה גויוק חאן. ככל הנראה בהיתקלות בינה לבין כוחותיו של בנה.
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשים מונגוליות
קטגוריה:נשות אצולה במאה ה-13
קטגוריה:עוצרות
קטגוריה:חאנים
קטגוריה:ילידי 1185
קטגוריה:נפטרים ב-1246
מוחמד בן אסמאעיל

מוחמד בן אִסמאעיל (בערבית: محمد بن إسماعيل) היה אימאם מוסלמי אסמאעילי, ובנו של אִסמאעיל אבן ג'עפר. רוב האסמאעיליה הולכים בעקבות צאצאיו, דרך בנו עבדאללה, אשר ידוע גם בשם אלוואפי אחמד (בערבית: الوافي أحمد). צאצאיו היו אלו אשר יסדו את האימפריה של השושלת הפאטמית.

== ביוגרפיה ==
מוחמד בן אסמאעיל נולד ב-12 לחודש רביע אל-אוול בשנת 128 בלוח השנה ההיג'רי, שנת 740 לספירה.

בילדותו המוקדמת, הוא היה תחת חסותו, השגחתו והגנתו של הסבא שלו, האימאם ג'עפר א-צאדק, באל-מדינה.

מוחמד המשיך במהלך חייו לשכון באל-מדינה, במטרה להצמיח את האסמאעיליה. הוא נהג להסוות את זהותו, ורק אליטה מובחרת של מקורבים ידעה את זהותו האמיתית, וזאת על מנת לחמוק מהרודנות השלטונית אשר ניסתה לרדוף את זרם האסמאעיליה. הח'ליפה, הארון א-רשיד, פתח בחקירה למציאת מקום משכנו של מוחמד, ואף שלח כוחות רבים לתור אחריו ברחבי העיר, מוחמד הסתתר במקלט תת-קרקעי שנבנה תחת ביתו..

אשתו של הארון א-רשיד, שבסתר ליבה העריצה את האימאם מוחמד בן אסמאעיל, סייעה למוחמד והוא הצליח לחמוק מאל-מדינה ולעבור לכופה

הוא נותר בכופה לתקופה זמן ארוכה וממושכת, והשלים את תקופתו כאימאם, תקופה שנמשכה 45 שנים. הוא נפטר ביולי 809.

== ראו גם ==
* אסלאם שיעי
* רשיד א-דין סנאן
* עלי בן אבי טאלב
* אסמאעיליה

== הערות שוליים ==

קטגוריה:אנשי דת מוסלמים
קטגוריה:אנשי דת מוסלמים שיעים
קטגוריה:האימאמים האסמאעילים
קטגוריה:נפטרים ב-809
פיאט טורו

פיאט טורו (בספרדית: Fiat Toro) הוא טנדר, מהודר, קבינה כפולה מתוצרת יצרנית הרכב הברזילאית Fiat Goiana , חברת בת של קונצרן הרכב האיטלקי פיאט אשר מיוצרת משנת 2016 ועד היום.

מטה ומפעל החברה מוקמו במחוז פרנמבוקו בעיר "Goiana" , 65 קילומטרים צפונית ל-"Recife" .

פירוש המילה הספרדית "טורו" הוא שור.

==הנעות==
* הנעה קדמית 4x2
* הנעה כפולה 4x4

==מפרט טכני==

* קבינה כפולה: 5 נוסעים
* 4 דלתות
* מכל דלק: 60 ליטר
==דגמים==
* 1,800 מנוע בנזין
* 2,400 מנוע בנזין
* 2,000 מנוע דיזל

==תמונות==
<gallery mode="packed" heights="140">
קובץ:Fiat Toro Volcano.jpg | "פיאט טורו"
קובץ:Fiat Toro.JPG| "פיאט טורו" 
קובץ:Fiat Toro Freedom 4x2 (r).png | "פיאט טורו", הנעה 4x2
קובץ:Fiat Toro Freedom 4x4 (r).png | "פיאט טורו", הנעה 4x4
קובץ:Fiat Toro Volcano front.jpg | "פיאט טורו"

</gallery>

==ראו גם==
* פיאט פנורמה
== קישורים חיצוניים ==
* 

* 
* 
* 
* 
* 

==הערות שוליים==

קטגוריה:דגמי מכוניות שהושקו ב-2016
קטגוריה:טנדרים
קטגוריה:כלי רכב המורכבים בברזיל
טורו
יואב רינון

יואב רינוֹן (נולד ב-1963) הוא חוקר ספרות ומתרגם ישראלי, פרופסור חבר לספרות השוואתית וללימודים קלאסיים באוניברסיטה העברית בירושלים וראש בית הספר לספרויות עתיקות וחדשות באוניברסיטה. מחקרו עוסק בשאלות זהות ביצירתם של שארל בודלר, מרסל פרוסט וולטר בנימין.

==ביוגרפיה==
רינון נולד בתל אביב. אביו שירת בצבא הקבע ואימו מורה לספרות אשר כתבה תיזה בהנחיית ברוך קורצווייל. הוא גדל בשכונות רמת אביב וגני צהלה, ושירת כמדריך חובשים בצה"ל. הוא יצא מהארון כהומו בגיל 17, ונכנס למערכת יחסים עם גבר בן 30 למשך שנה. בגיל שלושים נישא למוציאה לאור הילית חמו-מאיר, ונולדה להם בת. הם התגרשו לאחר שש שנים, ומאז נכנס לזוגיות עם גבר למשך 19 שנים.

לאחר שירותו הצבאי עבר לירושלים ולמד באוניברסיטה העברית. את עבודת המחקר לקבלת תואר דוקטור כתב רינון על יצירתו של המרקיז דה סאד בהנחיית מנחם ברינקר וזלי גורביץ'. העבודה ראתה אור לאחר מכן כספר בעברית בהוצאת רסלינג (חדר המיתות של סאד) ובאנגלית (Sadian Reflections). ב-2008 ראה אור מחקרו על תפיסת הטראגי ביצירתו של הומרוס. ב-2014 ראה אור ספרו "משבר מדעי הרוח", שעורר דיון ציבורי בנושא.

רינון עוסק גם בתרגום ספרות קלאסית לעברית. בין היתר תרגם מיוונית עתיקה את הפואטיקה של אריסטו עם פירושים, ואת ה"תופת" מתוך הקומדיה האלוהית של דנטה אליגיירי מאיטלקית.

== ספריו ==
* חדר המיתות של סאד, הוצאת רסלינג, 2003.
* אריסטו, הפואטיקה, תרגום, מבוא, הערות ומאמר סיכום, הוצאת מאגנס, 2003.
* דנטה אליגיירי, הקומדיה האלוהית (התופת), תרגום ופירושים, יחד עם לואיזה פרטי-קואומו, הוצאת כרמל, 2014.
* משבר מדעי הרוח, הוצאת הקיבוץ המאוחד, 2014 [http://www.kibutz-poalim.co.il/crisis_in_the_humanities דף הספר בהוצאה]
<div class="mw-content-ltr">
* Sadian Reflections, Fairleigh Dickinson University Press, 2005 
* Homer and the Dual Model of the Tragic, Ann Arbor: University of Michigan Press, 2008 [https://www.press.umich.edu/337002/homer_and_the_dual_model_of_the_tragic דף הספר בהוצאה]
</div>
* ארוס ומלנכוליה - תשע נשמות. מחזה מקורי בשתי מערכות. מרץ 2020.

== קישורים חיצוניים ==
* [http://complit.huji.ac.il/people/יואב-רינון דף מרצה], החוג לספרות כללית והשוואתית, הפקולטה למדעי הרוח באוניברסיטה העברית
* יורם הרפז, [https://yoramharpaz.com/interviews/2014_06c.pdf "מצוינות אנושית היא עבודת חיים"], ריאיון עם רינון בהד החינוך לרגל צאת ספרו "משבר מדעי הרוח", יוני 2014
* 
* 
ממאמריו:
* 
* 
* 
* 
* 
* 
* 
* 

==הערות שוליים==

קטגוריה:חוקרי ספרות ישראלים
קטגוריה:חוקרי העת הקלאסית
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: לימודים קלאסיים
קטגוריה:מתרגמים ישראלים
קטגוריה:מתרגמים לעברית
קטגוריה:מתרגמים מיוונית לעברית
קטגוריה:מתרגמים מאיטלקית לעברית
קטגוריה:סגל האוניברסיטה העברית בירושלים: ספרות כללית והשוואתית
קטגוריה:מסאים ישראלים
קטגוריה:חוקרים להט"בים ישראלים
קטגוריה:ירושלים: אישים
קטגוריה:ישראלים שנולדו ב-1963
קטגוריה:מתרגמי דנטה אליגיירי
לטאה (סוג)

Lacerta viridis

לטאה (שם מדעי: Lacerta), הוא סוג של זוחלים קטנים ממשפחת הלטאיים החיים באירופה, אסיה ואפריקה.

בסוג זה לטאות קטנות שצבעם העיקרי ירוק בהיר והם בעלי זנב ארוך, ראש גדול ורגליים קצרות. הם פעילי יום ברובם ומחפשים חרקים ויצורים קטנים נוספים.

הלטאות יכולות להשיר את זנבם כאשר הוא נתפס בפיו של טורף וכך הם נמלטות.

בני סוג זה הם מטילי ביצים.

==מינים==
* לטאת החולות (Lacerta agilis)
*לטאה ירוקה מערבית (Lacerta bilineata)
* לטאה ירוקה (Lacerta media)
* Lacerta mostoufi
* Lacerta pamphylica
*לטאת שרייבר (Lacerta schreiberi)
* Lacerta strigata
*לטאת הבלקן (Lacerta trilineata)
* לטאה אזמרגדית (Lacerta viridis)

מינים רבים שהיו שייכים לסוג עברו לסוגים אחרים: Anatololacerta, Iberolacerta, Archaeolacerta, Apathya, Darevskia, Phoenicolacerta, Omanosaura, Teira, Hellenolacerta, Zootoca, Timon, Podarcis, Dalmatolacerta, Parvilacerta ו-Iranolacerta.

==קישורים חיצוניים==

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:לטאיים
Nyayo Car

Nyayo Car היה פרויקט של ממשלת קניה לאב-טיפוס של מכונית משפחתית שהחל בשנת 1986, כאשר נשיא קניה דניאל אראפ מוי ביקש מאנשי אוניברסיטת ניירובי לפתח רכב מתוצרת מקומית.

=="Nyayo Car" - היסטוריה==
נבנו 5 אבות טיפוס, בין השנים 1986–1989, בשם "Pioneer Nyayo Cars " ובמבחני דרכים של היצרן, שנערכו במומבסה אבות הטיפוס הגיעו למהירות של 120 קמ"ש.

הוקמה בניירובי חברה ממשלתית בשם : "Nyayo Motor Corporation " כדי להגיע לייצור המוני.

עם זאת, בשל היעדר כספים, המכונית מעולם לא נכנסה לפסי הייצור.

הפרויקט הכושל של ייצור ה-"Nyayo Car" כונה פיל לבן.

==תצורות "Nyayo Car"== 
* 4 דלתות - סדאן
* 2 דלתות - טנדר

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1986
קטגוריה:מכוניות משפחתיות
קטגוריה:טנדרים
קטגוריה:כלי רכב המורכבים בקניה
אמת המים שבמקדש

אמת המים שהייתה בבית המקדש הייתה הפתרון הטכני לניקוז הנוזלים הרבים שנקוו על רצפת בית המקדש מתחת למזבח, כתוצאה מדמי הקרבנות הרבים שנשחטו בבית המקדש. באמה נצטברו שיירי הדם שנשפכו ליסוד המזבח, ולאמה שפכו גם את הפסולת שהייתה במקדש, כגחלים שנשתיירו במחתה, דמי קרבנות שנפסלו, גיד הנשה של קרבנות השלמים, ולדעת רבי יהודה אף גופות חטאת העוף הבאה על הספק.

האמה הובילה מעין עיטם, והייתה מחוברת ככל הנראה לאמת המים שבנה הורדוס להובלת מים מבריכות שלמה לארמונו ולמקדש. מי האמה נשפכו לנחל קדרון, והדמים שהיו בו נמכרו לגנני ירושלים לצורכי זיבול.

באמה השתמשו גם כדי לנקות את רצפת בית המקדש, הניקוי התבצע באופן הבא: פקקו את פתח יציאת המים בסוף האמה, המים שהמשיכו לזרום לאמה עלו על גדות האמה ומילאו את רצפת העזרה, לבסוף הסירו את הפקק, והמים שחזרו לאמה שטפו איתם את כל הלכלוך שברצפת העזרה.

בשבת היה אסור לנקות את המקדש באופן זה, אבל אם חל ערב פסח בשבת, שאז שחטו אלפי כבשים בשביל קרבנות הפסח, והרצפה הייתה מלוכלכת יותר מדי נהגו לפקוק את האמה אף בשבת. ונחלקו תנאים למטרת הפקיקה. לדעת רבי יהודה עשו כן מחוסר ברירה כדי לשטוף את העזרה, ולכן התירו איסור שבות. ולדעת חכמים לא פקקו את פתח היציאה של האמה אלא סתמו את כל האמה, כדי שדמי הקרבנות לא יתנקזו לאמה, כדי להגדיל את הטקס בעיני המתבוננים, שכן .

==הערות שוליים==

קטגוריה:בית המקדש
קטגוריה:בית המקדש - מבנה
הורורקור

הורורקור או דת' ראפ הוא תת-ז'אנר במוזיקת היפ הופ שבו המילים עוסקות במוטיבים החוזרים בסרטי אימה או שהמילים טרנסגרסיות (מפרות כללי מוסר בסיסיים וברורים). הז'אנר התפתח מאמני הארדקור היפ הופ שהתחילו לעסוק בעל טבעי ובתורת הנסתר, ולא כמו רוב אמני ההארדקור היפ הופ, דיברו על אלימות עד לנקודה שהמוזיקה נהיית מבעיתה, אימתנית, מטרידה ולא נוחה למאזין. אלימות מוגזמת ועיסוק בעל טבעי הם מוטיבים ליריים חוזרים ונשנים בהורורקור, אך אמני הז'אנר לעיתים קרובות מדברים באופן יותר מציאותי, אך עדיין מטריד על מחלות נפש והתמכרות לסמים. המונח "הורורקור" נהפך למקובל על ידי קבוצות היפ הופ שהושפעו מסרטי אימה, כגון גרייבדיגאז ופלאטליינרז.

קבוצת הראפ הראשונה שעשתה ראפ הורורקור באופן לא אקראי היא גטו בויז, שהוציאו את שיר ההורורקור הראשון שלהם בשנת 1988, את אלבום ההורורקור הראשון שלהם בשנת 1991. בשנת 1994, ההורורקור נהיה משמעותי בעקבות אלבומים אפלים של גרייבדיגאז ופלאטליינרז. בשנת 1999, אמן ההורורקור אמינם הוציא את אלבומו השני (והראשון הפופולרי), The Slim Shady LP, ובשנת 2000 את אלבומו השלישי, The Marshall Mathers LP, ששניהם מכרו מיליוני תקליטים, ולפי חלק מהחוקרים, הפכו את ההורורקור לטרנדי לזמן קצר. בשנת 2009, אמינם הוציא את אלבומו השישי, Relapse, שעסק בדברים יותר קיצוניים אפילו מההורורקור השגרתי. Relapse הוא אלבום ההורורקור הפופולרי האחרון עד ימינו. אמינם וקבוצתו D12 הם אמני ההורורקור היחידים שהיו פופולריים במיינסטרים.

==מאפיינים==
"הורורקור" מתייחס לסוג ראפ שנושאיו אפלים, גותיים, טרנסגרסיים, ו/או נושאים המושפעים מסרטי אימה כגון מוות, פסיכוזה, כת השטן, הפרעות נפשיות, פגיעה עצמית, קניבליזם, הטלת מום, נקרופיליה, התאבדות, רצח, עינויים, אונס והתמכרות לסמים, ולעיתים קרובות עיסוק בעל טבעי ובתורת הנסתר. לפי הראפר מארז, "אם תיקח את סטיבן קינג או וס קרייבן ותשים להם ביט ראפ, זה מי שאני". התכנים הליריים נוטים להיות דומים לאלו בדת' מטאל, מה שהוביל לשם נוסף לסוגה, "דת' ראפ".

==הערות שוליים==

קטגוריה:היפ הופ
אלמנצור באללה אלפאטמי

אלמנצור באללה אלפאטמי (בערבית: المنصور بالله الفاطمي, ידוע גם כאבו טאהר אסמאעיל אלמנצור באללה אלפאטמי, 931–953) היה הח'ליפה השלישי של השושלת הפאטמית.

== ביוגרפיה ==
אלמנצור באללה אלפאטמי, נולד בשנת 913 ברקאדה שליד קירואן, ובשנת 946 כבר ירש את השלטון מאביו, אבו אל-קאסם אלקאים.

הוא גדל בצפון אפריקה, בסביבה של מהפכות ומלחמות. הממלכת הפאטמית מצאה את עצמה במשבר עמוק בעקבות המרד של אבו יזיד, מרד שהתרחש בין השנים 943-947. עם זאת, כאשר אחדותם של המורדים החלה להיסדק, הצליח אבו טאהר לדכא את המרד.

לאחר שהוא הביס את המורדים, ניכס לעצמו אבו טאהר את התואר "אלמנצור", והתיישב באלמנצוריה שהייתה גם היא סמוכה לקירואן.

אלמנצור העסיק את עצמו בארגון מחדש של האימפריה הפאטמית במשך כל ימי חייו, עד לתום שלטונו. הוא חידש את המאבק נגד בית אומיה, כבש מחדש את סיציליה, ומשם הפלישה לאיטליה גם היא התחדשה.

אלמנצור נפטר לאחר מחלה קשה, ב-19 במרץ 953, ובכך העביר את השלטון לבנו, אבו תמים מעד אל-מועיז.

== ראו גם ==
* עלי בן אבי טאלב
* חסן בן עלי
* חוסיין (בן עלי)
* רשיד א-דין סנאן
* אסלאם שיעי

==קישורים חיצוניים==

== הערות שוליים ==

קטגוריה:אנשי דת מוסלמים שיעים
קטגוריה:האימאמים האסמאעילים
קטגוריה:ילידי 913
קטגוריה:נפטרים ב-953
אינוקנטיוס השלושה עשר

אינוקנטיוס השלושה עשר (בלטינית: Innocentius XIII; 13 במאי 1655 – 7 במרץ 1724, נולד בשם מיכלאנג'לו דה קונטי) היה אפיפיור מ-8 במאי 1721 ועד מותו. שם לו למטרה לחולל רפורמות בהנהגת הכנסייה הקתולית, ובפרט נלחם בנפוטיזם שהיה נוהג שהשחית את מנהל מדינת האפיפיור וכלל חלוקת כיבודים, תארים ונחלות לקרובי משפחתו של האפיפיור המכהן. האפיפיור האחרון שנקרא בשם "אינוקנטיוס".

== לפני היותו לאפיפיור ==
נולד בפולי שבלאציו למשפחת אצולת בעלי האדמות דה קונטי (dei Conti). אביו היה קרלו השני, דוכס פולי. משפחה זו העמידה שמונה אפיפיורים נוספים ובהם אינוקנטיוס השלישי, גרגוריוס התשיעי ואלכסנדר הרביעי.

הוא למד באנקונה ולאחר מכן בקולג' הישועי ברומא ובספיאנצה – אוניברסיטת רומא. בנוסף ללימודי הסמכה לכהונה התמחה במשפט קאנוני ומשפט אזרחי. ב-26 ביוני 1695 מונה על ידי אינוקנטיוס השנים עשר לארכיבישוף טרסוס (תואר בלבד, ללא סמכויות כנסייתיות) ונונציו לשווייץ. בין השנים 1697 ל-1710 הועבר לכהן כנונציו לפורטוגל. ב-7 ביוני 1706 הועלה לדרגת קרדינל. ב-1709 מונה לארכיבישוף אוזימו וב-1712 לארכיבישוף ויטרבו וטוסקנלה, כן כיהן בתפקיד מזכיר אוצר הקרדינלים בקוריה הרומאית. ב-1719 התפטר מתפקידיו בשל מחלה.

== אפיפיורות ==
לאחר מותו של קלמנס האחד עשר התכנסה קונקלווה, שנקרעה בין תומכי בית בורבון (נציגיו של לואי החמישה עשר, מלך צרפת ופליפה החמישי, מלך ספרד) לבין תומכי קרל השישי, קיסר האימפריה הרומית הקדושה. הקונקלווה, שנפתחה ב-31 במרץ הייתה סוערת ולא הצליחה להגיע להכרעה במשך למעלה מחודש ימים. לבסוף זכה דה קונטי, שהוצע על ידי סיעת בית בורבון, ל-54 מתוך 55 קולות ונבחר לאפיפיור ב-8 במאי בעיקר בזכות ההכרה בתכונותיו כלמדן מעמיק של החוק הכנסייתי, אדיקותו הדתית ואופיו המפשר. הוא נטל לעצמו את השם אינוקנטיוס השלושה עשר לזכר בן משפחתו, אינוקנטיוס השלישי.

בתקופתו המשיכה המחלוקת על הטקסים הסיניים, שהחלה בימי קודמו והוא אסר על פעילות המיסיונרים הישועים בסין. בתקופתו התכנסו שתי קונסיסטוריות והוא מינה שלושה קרדינלים חדשים בלבד. שלושה אישים הועלו על ידי לדרגת מבורך, יאן מנפומוק, דלמציו מונר ואנדראה דה קונטי ואיזידורוס מסביליה הוכרז על ידו לדוקטור של הכנסייה.

מבחינה מדינית הבטיח האפיפיור סיוע לונציה ולמלטה במאבקן נגד האימפריה העות'מאנית. באנגליה תמך בטענתו של ג'יימס פרנסיס אדוארד סטיוארט לכתר, והלה שהה ברומא תחת חסותו.

== קישורים חיצוניים ==

* [https://en.wikisource.org/wiki/Catholic_Encyclopedia_(1913)/Pope_Innocent_XIII ערך] באנציקלופדיה הקתולית
* [http://www.catholic-hierarchy.org/bishop/bcontimi.html דף מידע]
* [http://www.pickle-publishing.com/papers/triple-crown-innocent-xiii.htm "כתר משולש"] על האפיפיור אינוקנטיוס השלושה עשר
* 
* 

קטגוריה:אפיפיורים איטלקים
קטגוריה:נונציו (שגרירים אפיפיוריים)
קטגוריה:שגרירים בפורטוגל
קטגוריה:שגרירים בשווייץ
קטגוריה:אישים הקבורים בבזיליקת פטרוס הקדוש
קטגוריה:אפיפיורים במאה ה-18
קטגוריה:ילידי 1655
קטגוריה:נפטרים ב-1724
היפ הופ פוליטי

היפ הופ פוליטי הוא תת-ז'אנר במוזיקת היפ הופ שהתפתח בסוף שנות השמונים בארצות הברית, שהופך את הראפ לכלי לביטוי דעות פוליטיות, לרוב אנטי-ממסדיות ואלו הקוראות לאקטיביזם. ההיפ הופ הפוליטי קיבל השראה מאמני ספוקן וורד פוליטיים שחורים כמו גיל סקוט הרון משנות השישים והשבעים. פאבליק אנמי הייתה קבוצת ההיפ הופ הפוליטי המשמעותית הראשונה. היפ הופ פוליטי מסורתי בארצות הברית מדבר לרוב על הפליה נגד שחורים וקורא למחאה ומאבק נגד הכוחות המפלים. למרות זאת, המסרים בהיפ הופ הפוליטי אינם קבועים והם תלויים בהשקפת העולם של הראפר.

מאז דעיכת התנועה הפוליטית שנמשכה מסוף שנות השמונים עד תחילת שנות התשעים היו מעט מאוד ראפרים שהתעסקו בעיקר בפוליטיקה. לעומת זאת, הרוב המכריע של הגנגסטא ראפרים התעסקו בפוליטיקה.

הראפ המודע, שנחשב גם תת-ז'אנר וגם נגזרת של ההיפ הופ הפוליטי, הוא היפ הופ פוליטי המתנגד למוסכמות חברתיות. הראפ המודע רואה עלייה בשנים האחרונות עם אמנים פופולריים כמו קנדריק לאמאר וג'יי קול.

==הערות שוליים==

קטגוריה:היפ הופ
שטפן ליינר

שטפן ליינר (נולד ב-27 באוגוסט 1992) הוא כדורגלן אוסטרי המשחק בעמדת המגן ימני בבורוסיה מנשנגלדבך ובנבחרת אוסטריה.

==קריירת מועדונים==

ליינר החל את הקריירה שלו בקבוצה המקומית SV סקירשן. בשנת 2010 שיחק בקבוצה המשנית של רד בול זלצבורג. בעונת 2011/12 הושאל לגרודיג. בשנת 2012 חזר לזלצבורג שם שיחק בקבוצת הבת שלה, לייפרינג.

ב-1 ביולי 2015 הוחתם ליינר לחוזה לשלוש שנים בקבוצה הבוגרת של רד בול זלצבורג בסכום המשוער בכ-140 אלף אירו.

ב-19 ביוני 2019 חתם ליינר בבורוסיה מנשנגלדבך תמורת 12.5 מיליון אירו.

==קריירה בינלאומית==

את הופעת הבכורה שלו במדים הלאומיים ערך במשחק ידידות נגד נבחרת פינלנד ב-28 במרץ 2017, כשנכנס כמחליף בתחילת המחצית השנייה.

==חיים אישיים==

שטפן הוא הבן של לאו ליינר, ששיחק בקבוצת אוסטריה זלצבורג ובנבחרת אוסטריה.

==קישורים חיצוניים==

קטגוריה:מגני כדורגל אוסטרים
קטגוריה:כדורגלני ריד
קטגוריה:כדורגלני רד בול זלצבורג
קטגוריה:כדורגלני בורוסיה מנשנגלדבך
קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:כדורגלני יורו 2020
קטגוריה:אוסטרים שנולדו ב-1992
ז'ורדן פרי

ז'ורדן פרי (בצרפתית: Jordan Ferri, נולד ב-12 במרץ 1992) הוא כדורגלן צרפתי המשחק בעמדת הקשר במונפלייה.

==קריירת מועדונים==

פרי ערך את הופעת הבכורה שלו בקבוצה ב-8 בנובמבר 2012 במסגרת שלב הבתים של הליגה האירופית נגד אתלטיק בילבאו, כאשר נכנס כמחליפו של אלכסנדר לאקזט. כמו כן, שלב הבתים כלל את עירוני קריית שמונה מליגת העל הישראלית ואת ספרטה פראג הצ'כית. את הופעת הבכורה בליגה רשם ב-12 בדצמבר נגד נאנסי, כשנכנס כמחליף לאחר חצי שעה מתחילת המשחק.

==קישורים חיצוניים==

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני אולימפיק ליון
קטגוריה:כדורגלני מונפלייה
קטגוריה:צרפתים שנולדו ב-1992
1950 בגרמניה

שנת 1950 בגרמניה הייתה השנה בה ציינה גרמניה 79 שנות לאום.

== הנהגה ==
* נשיא גרמניה - תיאודור הויס
* קנצלר גרמניה - קונראד אדנאואר

== אירועים ==
* 6 ביולי - נחתם הסכם זגורזלק בין פולין לבין גרמניה המזרחית
* 19 באוקטובר - נערכות בחירות כלליות בגרמניה המזרחית 

== נולדו ==
* 9 בינואר - ריו רייסר, זמר (נפטר ב-1996)
* 21 בינואר - מריון בקר, אתלט
* 27 בינואר - אולריך דפנדורף, עיתונאי
* 2 בפברואר - ברברה סוקווה, שחקנית
* 22 במרץ - הוגו אגון בלדר, שחקן וקומיקאי
* 25 באפריל - פיטר הינץ, פוליטיקאי גרמני (נפטר ב-2016)
* 15 במאי - רנטה שטכר, אתלטית
* 16 במאי - יוהנס גאורג בדנורץ, פיזיקאי
* 18 במאי - תומאס גוטשלק, שחקן ומנחה טלוויזיה
* 16 ביוני - קלאוס לג, זמר
* 5 באוגוסט - רוזי מיטרמייר, רוכב סקי
* 13 באוקטובר - אנגרט ריכטר, אתלטית
* 17 בנובמבר - רולנד מאתס, שחיין (נפטר ב-2019)

== נפטרו ==
* 3 במרץ - אויגן קלופפר, שחקן (נולד ב-1886)
* 11 במרץ - היינריך מאן, סופר (נולד ב-1871)
* 29 במאי - וילהלם בנדוב, שחקן (נולד בשנת 1884)
* 29 ביוני - מליטה בנץ, ממציא ויזם (נולד בשנת 1873)
* 1 בספטמבר - פריץ קמפרס, שחקן (נולד ב-1891)
* 2 בנובמבר - קורט שמיט, שר הכלכלה של הרייך, מנהיג הכלכלה הגרמנית (נולד ב-1886)
==קישורים חיצוניים==

קטגוריה:שנים בגרמניה
גרמניה
קטגוריה:1950 בגרמניה
ניקולאס, נסיך יוון ודנמרק

ניקולאס, נסיך יוון ודנמרק (ביוונית: Πρίγκιπας Νικόλαος της Ελλάδας; 22 בינואר 1872 – 8 בפברואר 1938), היה נסיך יווני, בנו של גאורגיוס הראשון, מלך היוונים.

== ביוגרפיה ==
ניקולאס נולד באתונה ב-22 בינואר 1872, לגאורגיוס הראשון, מלך היוונים ולאולגה קונסטנטינובנה, הנסיכה הגדולה של רוסיה, בתם של קונסטנטין ניקולאייביץ', הנסיך הגדול של רוסיה ואלכסנדרה, נסיכת סקסוניה-אלטנבורג. בשנת 1896 היה ניקולאס אחראי יחד עם אחיו קונסטנטינוס וגאורגיוס בארגון אולימפיאדת אתונה, והוא כיהן כנשיא ועדת המשנה לספורט קליעה. הנסיך ניקולאס היה צייר מוכשר, ולעיתים קרובות חתם על יצירותיו כ"ניקולא לה פרינס"

ב-29 באוגוסט 1902 התחתן ניקולאס עם ילנה ולדימירובנה, הנסיכה הגדולה של רוסיה, בתם של ולדימיר אלכסנדרוביץ', הנסיך הגדול של רוסיה ומריה, דוכסית מקלנבורג-שוורין, ממנה נולדו לו 3 בנות, אשר גודלו על ידי אומנת אנגלייה בשם קייט פוקס.

באוקטובר 1912 פרצה מלחמת הבלקן הראשונה, וניקולאס קיבל תפקיד פיקוד צבאי, בעוד אשתו ניהלה בית חולים שדה. ניקולאס השתתף בכיבוש מקדוניה, ולאחר מכן התמנה למושל סלוניקי. בשנת 1913 נרצח אביו גאורגיוס הראשון, מלך היוונים, וניקולאס ירש את התיאטרון המלכותי של יוון, אשר ניקולאס, בתורו, העבירו לאחריות ממשלת יוון בשנת 1935. הוא היה ידיד עם גאורגיוס סימיטיס והיה הסנדק לבנו, ראש ממשלת יוון, קוסטס סימיטיס. בינואר 1938 השתתף ניקולאס בחתונתם של אחיינו פבלוס, נסיך יוון ודנמרק ופרדריקה, נסיכת הנובר, וב-8 בפברואר אותה שנה הוא מת באתונה, כתוצאה מטרשת העורקים ממנה סבל.

== משפחתו ==
ב-29 באוגוסט 1902 התחתן ניקולאס עם ילנה ולדימירובנה, הנסיכה הגדולה של רוסיה, בתם של ולדימיר אלכסנדרוביץ', הנסיך הגדול של רוסיה ומריה, דוכסית מקלנבורג-שוורין, ממנה נולדו לו 3 בנות:
* אולגה, נסיכת יוון ודנמרק (1903–1997), התחתנה עם פאבלה, נסיך יוגוסלביה
* אליזבת, נסיכת יוון ודנמרק (1904–1955), התחתנה עם קרל תאודור, רוזן טרינג-יטנבאך
* מרינה, נסיכת יוון ודנמרק (1906–1968), התחתנה עם הנסיך ג'ורג', דוכס קנט

== אילן יוחסין ==

==קישורים חיצוניים==

קטגוריה:אצולה יוונית
קטגוריה:בית שלזוויג-הולשטיין-זונדרבורג-גליקסבורג
קטגוריה:שוודים שנולדו ב-1872
קטגוריה:נפטרים ב-1938
1951 בגרמניה

שנת 1951 בגרמניה הייתה השנה בה ציינה גרמניה 80 שנות לאום.

== הנהגה ==
* נשיא גרמניה - תיאודור הויס
* קנצלר גרמניה - קונראד אדנאואר

== אירועים ==
* 29 באפריל - נערכות בחירות בריינלנד-פפאלץ
* 5 ביוני - נערך משאל עם בגרמניה המזרחית בעניין הסכם השלום של 1951

== נולדו ==
* 4 בינואר - ריצ'רד אוטקר, איש עסקים
* 30 במרץ - וולפגנג נידקן, זמר
* 1 באפריל - יוהנה וונקה, פוליטיקאית
* 9 באפריל - מוניקה פיאל, עיתונאית 
* 17 באפריל - הורסט רובש, כדורגלן
* 18 במאי - אנגלה פויגט, אתלטית מזרח-גרמנייה (נפטרה ב-2013)
* 3 באוגוסט - הנס שלגל, אסטרונאוט
* 5 בספטמבר - פול ברייטנר, כדורגלן גרמני
* 22 בספטמבר - וולפגנג פטרי, זמר
* 21 בנובמבר - תומאס רוט, עיתונאי
* 14 בדצמבר - מייק קריגר, קומיקאי

== נפטרו ==
* 30 בינואר - פרדיננד פורשה, מפתח החיפושית" ואב הטיפוס של הטנק טיגר I (נולד ב-1875)
* 3 בפברואר - אוגוסט הורך, מהנדס ומייסד ענקית המכוניות "הורך" (נולד ב-1868)
* 8 בפברואר - פריץ טיסן, יזם (נולד ב-1873)
* 1 ביולי - גוסטב ההנה, מפקד בכיר בורמאכט במהלך מלחמת העולם השנייה (נולד ב-1893)
* 20 ביולי - וילהלם, נסיך הכתר של גרמניה (נולד ב-1882) 
* 6 באוקטובר - אוטו מאירהוף, רופא וביוכימאי (נולד ב-1884)
==קישורים חיצוניים==

קטגוריה:שנים בגרמניה
גרמניה
קטגוריה:1951 בגרמניה
קובי נעים

קובי נעים הוא טכנאי סאונד, מלחין ומפיק מוזיקלי ישראלי.

קובי החל דרכו כעוזר טכנאי באולפני גלי קול, ומאז הפך לטכנאי סאונד ולמפיק מוזיקלי, ועזר לעצב את פסקול המוסיקה הישראלית.

נעים עוסק גם בסינתזה, ומורה מורשה מטעם חברת סטיינברג.

== ביוגרפיה ==
=== תחילת דרכו ===
קובי נעים חקר והתנסה בתחום ההקלטות עוד מימי נעוריו המוקדמים. הוא התגייס לצה"ל לגיוס חובה, אך שוחרר כעבור כמה שבועות, עקב בעיות רפואיות. הוא החל לעבוד כטכנאי סאונד בשנת 1982, כעוזר טכנאי באולפני גל קול. הוא התגייס שוב לצה"ל, אך במתכונת של טכנאי שידור והקלטות בגלי צה"ל. נעים היה חבר בצוות הקלטות חוץ, והקליט בין היתר את מופעיהם של ג'ון מקלפלין, ג'ק ברוס, כוורת, צ'יק קוריאה, הפילהרמונית הישראלית ועוד רבים אחרים.

=== לאחר השחרור מצה"ל ===
לאחר שהשתחרר, עבד נעים באולפנים רבים, בהם אולפן המאסטרינג של לואי להב, SDL, בו מיסטר את אלבומיהם של בועז שרעבי, איפה הילד, שרון ליפשיץ, אלון אולארצ'יק ועוד רבים אחרים. נעים שימש כטכנאי, מעבד ופרוגרמר באלבומיה של ריטה, ואף שימש כקלידן בהופעותיה ובהופעות של אמנים כגון שרון חזיז, גלי עטרי, מאיר בנאי, אדם ואתי אנקרי. נעים שימש כפרוגרמר בפרויקטים שונים למיניהם, ביניהם אלבום הבכורה של להקת החברים של נטאשה. נעים אף הפיק מוזיקלית את "פנסים", מופעה של שרון חזיז.

=== שנות האלפיים ===
נעים הלחין בין שנות התשעים המאוחרות ושנות האלפיים המוקדמות מוזיקה לפרסומות ולסרטי תדמית, ביניהם לתוכנית עובדה של אילנה דיין, בזק, דלק, מט"ח והסרט איש החשמל, יחד עם שם טוב לוי. קובי פיתח תוכניות לימוד והחל ללמד באמצעות שיעורים פרטיים פרטניים לימודי סאונד (הכוללים לימוד מיקס ומאסטרינג), לימודי הפקה מוזיקלית, ולימודי סינתזה. כמו כן, לימד בבתי הספר רימון, Muzik, ומכללות ספיר וכנרת.

== קישורים חיצוניים ==
* 

קטגוריה:מפיקים מוזיקליים ישראלים
קטגוריה:מלחינים ישראלים
פריסטייל ראפ

פריסטייל (Freestyle) הוא קיצור של פריסטייל ראפ (Freestyle Rap).

== הגדרות ==
*בעבר – המונח "פריסטייל ראפ" היה קיים מתחילתו של הראפ בשנות השמונים, אך בהתחלה שימש לתיאור לראפ שנכתב על משהו ללא נושא, ולא היה קשר בין המונח לאלתור.
*בהווה – משנות התשעים משמעות המונח היא ראפ שמאולתר במקום ללא מבנה מסוים או שיוך לנושא מסוים. הפריסטייל ראפ דומה לאלתורים של ז'אנרים אחרים כגון ג'אז בכך שיש מוזיקאי ראשי שמאלתר ואחרים שנותנים לו קצב (ביט). ראפרים רבים לומדים לעשות ראפ דרך הפריסטייל - הוא משמש עבורם כאימון על המצאת חרוזים ומציאת פלואו במהירות. פריסטייל מבוצע א-קאפלה, על ביטבוקס או על ביטים משירי ראפ אחרים, ונדיר שיש הפקה מיוחדת לפריסטייל ראפ. צורת פריסטייל נפוצה היא הפריסטייל באטל או הבאטל ראפ, מופע מסורתי שבו ראפרים מעליבים ומקללים אחד את השני בפריסטייל. בהופעות חיות הפריסטייל נפוץ ומשמש כמשהו נוסף ולא שגרתי לקהל, ומלהיט אותו, בדומה להדרן.
*פחות בשימוש – קטעי ראפ שמילותיהם נכתבו במהירות רבה ובלי הרבה מחשבה. ישנם גם ראפרים רבים שמודים שהם כותבים הרבה מהשורות שמופיעות בפריסטיילים שלהם.

קטגוריה:היפ הופ
קוף סבוס

קוף סבוס (שם מדעי: Chlorocebus sabaeus) הוא מין של קוף קטן מהסוג קוף ירוק החי במערב אפריקה.
== מאפיינים ==
קוף סבוס הוא קוף קטן החי רק ביערות הגשם של מערב אפריקה מסנגל עד לנהר וולטה שבגאנה ובורקינה פאסו.

אורך הקופים הזכרים 420–600 מ"מ ומשקלם 4–8 ק"ג. אורך הנקבות 300–495 מ"מ ומשקלן 3.4-5.3 ק"ג והן יותר קטנות מהזכרים.

לקוף זה פרווה בהירה בצבע ירוק-זית עם בטן לבנה, ראש כהה, עיניים אדומות, סנטר וצוואר כתומים וכן "כיפה" כתומה ופס שערות לבן מעל הגבות עד האוזניים. לזכרים ישנו כיס כחול ליד האחוריים.

קופים אלה חיים ביערות בצורה שבטית הכוללת 7–80 פרטים הנעים יחדיו. בקבוצה זכרים, נקבות וצעירים ובראשה זכר אלפא. הם בעלי מגוון רחב של קולות המבטאים דרכי התקשרות ואזהרות ומשתמשים גם בצבעים שעל גופם כדי להביע מסרים.

==גלריה==
<gallery>
316662578 ac5dfa9efd o.jpg
Green monkeys (Chlorocebus sabaeus).jpg
Chlorocebus sabaeus.jpg
Chlorocebus sabaeus 0024.jpg
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:גנונים
קטגוריה:גמביה: יונקים
קטגוריה:בעלי חיים שתוארו ב-1766
לנגור המישורים הדרומיים

לנגור המישורים הדרומיים (שם מדעי: Semnopithecus dussumieri) הוא מין של קוף מהסוג לנגור אפור שבקבוצת הקולובים במשפחה קופים בעלי זנב. הלנגור אנדמי למישורים הדרומיים של דרום הודו והוא גם הנפוץ שבלנגורים בהודו.
== מאפיינים ==
לנגור זה קרוב מאוד למין לנגור מצוי ובעבר היה תת-מין שלו אך הופרד. הוא דומה לו בגודל ובמראה והוא בעל פרווה לבנה עם ראש כהה וציצה על ראשו וסביב לחיים. הזנב ארוך ועוזר לקוף להתאזן בריצה.

קוף זה הוא מטפס עצים מומחה אך הוא יכול לנוע מהר גם על הקרקע. הוא חי בקבוצות שיכולות לכלול 15–150 פרטים, תלוי בכמות המזון ובהם זכרים ונקבות עם צעירים. בראש הקבוצה עומד זכר אלפא.

הקוף חי ביערות, יערות הרריים, ערבות עציים ושיחיות ברחבי הודו אך נפוצים יותר ויותר בערים הגדולות של הודו. מכיוון שהקוף נחשב לקדוש התושבים לא פוגעים בו ומביאים ללהקות קופים מזונות שונים. כתוצאה מכך הם משגשגים בערים.

==קישורים חיצוניים==

==הערות שוליים==

נקבת לנגור על עץ

קטגוריה:בעלי חיים שתוארו ב-1843
קטגוריה:טקסונים שתוארו בידי איזידור ז'ופרואה סנט-אילר
קטגוריה:קולובים
קטגוריה:הודו: בעלי חיים אנדמיים
קטגוריה:הודו: יונקים
לנגור מצוי

לנגור מצוי או לנגור המישורים הצפוניים (שם מדעי: Semnopithecus entellus) הוא מין של קוף מהסוג לנגור אפור ממשפחת קופים בעלי זנב. הוא אנדמי למישורי צפון הודו מהנהרות גודוארי (Godavari River) וקרישנה (Krishna River) עד לשפלי הגנגס וגם במערב בנגלדש. הקוף חי ביערות גשם ובבתות טרופיות.

הקוף מגיע לאורך של 70–100 ס"מ ובעל פרווה לבנה, ראש שחור המכוסה בציצת ראש וציצות לחיים והוא בעל זנב ארוך ומפותל העוזר לו לאיזון. הקופים חיים הן על הקרקע והן על העצים. הם נפוצים בכמה מקדשים בהם הם מקבלים מזון מהתושבים, עקב היותם חיה קדושה.

הקופים חיים בחבורות בינוניות עד גדולות בטבע. הם ניזונים בעיקר מעלים אך יגוונו במזונות נוספים. אויביהם בטבע כוללים את הטיגריס, הנמר, פיתון הודי ותנינים וכן מציידים אנושיים. הם בסיכון מועט עקב הפגיעה ביערות הגשם.

בעבר היה כלול במין זה המין לנגור המישורים הדרומיים (Semnopithecus dussumieri) שהופרד ממנו.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קולובים
קטגוריה:הודו: בעלי חיים אנדמיים
קטגוריה:הודו: יונקים
קטגוריה:בעלי חיים שתוארו ב-1797
ילנה ולדימירובנה, הנסיכה הגדולה של רוסיה

ילנה ולדימירובנה, הנסיכה הגדולה של רוסיה (ברוסית: Еле́на Влади́мировна) (17 בינואר 1872 - 13 במרץ 1957), הייתה נכדתו של אלכסנדר השני, קיסר רוסיה ואשתו של ניקולאס, נסיך יוון ודנמרק.

==ביוגרפיה==
ילנה נולדה ב-17 בינואר 1872 בצארסקויה סלו, לולדימיר אלכסנדרוביץ', הנסיך הגדול של רוסיה, בנו השלישי של אלכסנדר השני, קיסר רוסיה, ולמריה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ואוגוסטה, נסיכת רויס-קסטריץ. לילנה ולאחיה הייתה אומנת אנגלייה, והם דיברו אנגלית ברמה של שפת אם.

בצעירותה דובר שילנה תתחתן עם הנסיך מקס פון באדן, אולם ההצעה לא יצאה אל הפועל. בשנת 1899 דובר על כך שילנה תתחתן עם פרנץ פרדיננד, ארכידוכס אוסטריה, אולם הוא התחתן לבסוף עם סופיה חוטק. ב-29 באוגוסט 1902 התחתנה ילנה עם ניקולאס, נסיך יוון ודנמרק, בנם של גאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, ממנו נולדו לה 3 בנות.

בעקבות המהפכה הרוסית בשנת 1917, והקמת הרפובליקה ההלנית השנייה בשנת 1922, עברה המשפחה להתגורר בצרפת, שם הייתה ילנה מעורבת בעבודת צדקה עבור הגולים הרוסים, ובמיוחד ילדים. ילנה ומשפחתה חיו בצורה אלגנטית, אך לא מופרזת, מכיוון שבוטלה הקצבה שהם קיבלו מיוון ומרוסיה, ומקורות ההכנסה שלהם היו אוסף התכשיטים הנהדר של ילנה, ויצירותיו של ניקולאס.

בתחילת 1938 מת בעלה ניקולאס, נסיך יוון ודנמרק כתוצאה מהתקף לב, ובמהלך מלחמת העולם השנייה חיה ילנה ביוון. ב-13 במרץ 1957 מתה ילנה באתונה, ובצוואתה היא הורישה את הספרייה האישית שלה לבית הספר הניסיוני אנווירטיה.

==משפחתה==
ב-29 באוגוסט 1902 התחתנה ילנה עם ניקולאס, נסיך יוון ודנמרק, בנם של גאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, ממנו נולדו לה 3 בנות:
* אולגה, נסיכת יוון ודנמרק (1903–1997), התחתנה עם פאבלה, נסיך יוגוסלביה
* אליזבת, נסיכת יוון ודנמרק (1904–1955), התחתנה עם קרל תאודור, רוזן טרינג-יטנבאך
* מרינה, נסיכת יוון ודנמרק (1906–1968), התחתנה עם הנסיך ג'ורג', דוכס קנט

==אילן יוחסין==

==קישורים חיצוניים==

קטגוריה:ילידות 1872

קטגוריה:שושלת רומנוב
קטגוריה:נפטרות ב-1957
יהונתן רוזנהק

יהונתן רוזנהק (נולד ב-27 באוקטובר 1985) הוא שחקן, מנחה, במאי ויוצר ישראלי.

== ביוגרפיה ==
רוזנהק נולד וגדל בנתניה. בצעירותו שיחק בתיאטרון הילדים והנוער "אלמוג", ולאחר מכן כנער למד (בין השנים 2000–2003) בתיכון לאמנויות ע"ש "תלמה ילין" אותו סיים בהצטיינות. בצה"ל שירת כקצין בגדוד דרקון של חיל התותחנים והשתתף במלחמת לבנון השנייה. לאחר שחרורו מצה"ל ייסד עם המורה לתיאטרון אברהם דנא את בית הספר למשחק "תיאטרון דאטא", ובו למד בשנים 2007–2010. במהלך שנים אלה הופיע ברחבי אירופה במופעי רחוב שונים.

עם סיום לימודיו הצטרף לתיאטרון נוצר, שם היה חבר להקה ושיחק במספר הפקות, במקביל להצגות נוספות בתיאטראות ילדים אחרים.

=== בטלוויזיה ובאינטרנט ===
בשנת 2012 הנחה רוזנהק את השעשועון "המחנה" בערוץ מאיר לילדים, ומאז ועד היום יצר בערוץ מספר תוכניות שונות פרי עטו.

משנת 2012 הוא יוצר, מנחה ומביים את "ניידת החלומות", תוכנית הגשמת חלומות לילדים. סדרה דוקו עלילתית ובה בכל פרק מגשים יהונתן את חלומו של ילד או ילדה מרחבי הארץ. התוכנית זכתה להצלחה גדולה: 78 פרקים, 5 עונות, והייתה מועמדת בקטגוריית הסדרה הטובה לגיל הרך לפרס האקדמיה הישראלית לטלוויזיה בשנים 2016 ו-2017.

ב-2013 יצר וערך את "סוכני המדע" - תוכנית אולפן מדעית לילדים.

ב-2016 יצר וערך את משחקי טוק-טוק - תוכנית אולפן מבוססת משחקי אלתור לכבוד חגי ומועדי ישראל.

משנת 2017 יוצר, מביים ומנחה את שעשועון הנתינה "הכל בחסד" - משחק נתינה שבו המשתתפים בוחרים לאיזה ארגון חסד לתרום, עונים על שאלות, מבצעים משימות ויכולים לזכות בסכום כסף שייתרם בשמם.

ב-2018–2019 שיחק בסדרה "הרפתקאות נוצות הזהב" לצד יוסף אלבלק.

ב-2020 נוצרה הסדרה "אסי ויהונתן" בערוץ מאיר לילדים שם הוא משחק לצד אסי צובל.

=== על הבמה ===
רוזנהק (מימין) בהצגה "הלילה המטורף של מר-ציפן" עם אסי צובל ואריאל קרן (לוד, 2019)
ב-2014 שיחק במופע "בית הספר למגשימי חלומות" - מופע מוזיקלי ערכי לילדים העוסק בהגשמת חלומות, אותו גם כתב וביים.

ב-2015 זכה לצל"ש על משחקו בהצגה "אבא בורח עם הקרקס", במסגרת פסטיבל חיפה להצגות ילדים שנערך באותה השנה.

ב-2016 שיחק לצד אסי צובל בהצגה "אוצר נוצות הזהב" העוסקת בחברות, אחריות, והאומץ לומר את האמת. את ההצגה גם כתב וביים.

ב-2017 שיחק לצד אסי צובל ואריאל קרן בהצגה "הלילה המטורף של מרציפן" העוסקת בקשר שבין כשרות לחברות ודרך ארץ, אותה כתבו צובל ויהונתן.

ב-2018 שיחק לצד אסי צובל וינון שאזו בהצגה "שומרי הזמן", העוסקת באהבת הארץ ובכוח הטמון בכל אחד מאיתנו.

משנת 2020 משחק בהצגות שונות "היום המוזר בחייו של אורי" "סוד תיבת הנגינה" "המופע של אסי ויהונתן" אותן הוא כתב יחד עם אסי צובל

ב- 2023 במטרה להלחם בתופעת השיימינג והחרמות החברתיים, יצר את "נבחרת המגנט" קהילת העצמה חברתית דיגיטלית ראשונה מסוגה לילדים. 

=== כתיבה ===
רוזנהק כותב טור אישי בעיתון הילדים "אותיות וילדים". ב-2021 יצא לאור ספרו "בראש של יהונתן", וב- 2023 יצא לאור ספרו "מועדון ה101".
ב2024 יצא לאור ספרו "בראש של יהונתן 2"
== חיים אישיים ==
רוזנהק נשוי לשחקנית הילה גולדנברג, ואב לשניים.

מתגורר בהוד השרון.

== קישורים חיצוניים ==

* 
* 
* [http://meirkids.co.il/ניידת-החלומות/v העמוד של ניידת החלומות בערוץ מאיר]
* [http://digital-edition.israelhayom.co.il/Olive/ODN/Israel/shared/ShowArticle.aspx?doc=ITD%2F2018%2F03%2F13&entity=Ar02603&sk=10C9CC2E&mode=text כתבה בישראל היום על חלום שהוגשם על ידי ניידת החלומות]
https://www.makorrishon.co.il/culture/776973/ כתבה במוצ"ש 
==הערות שוליים==

קטגוריה:שחקנים ישראלים
קטגוריה:בוגרי תלמה ילין
קטגוריה:ישראלים שנולדו ב-1985
קרחון אלדר

קרחון אלדר (באנגלית: Elder Glacier) הוא קרחון המהווה יובל של קרחון טאקר מערבית לשלוחת אוריד, בהרי ויקטורי בארץ ויקטוריה שבאנטארקטיקה.

== היסטוריה ==
=== גילוי ומיפוי הקרחון ===
הקרחון מופה על ידי הסקר הגאולוגי של ארצות הברית, באמצעות סקרים ותצלומי אוויר שבוצעו על ידי צי ארצות הברית בין השנים 1960–1962. 

=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם ויליאם ס. אלדר (William C. Elder) מהנדס טופוגרפי, אשר היה חלק ממשלחת הסקר הגאולוגי אשר מיפתה את האזור.  

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:4396 קרחון אלדר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19402 קרחון אלדר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=124746 קרחון אלדר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4155&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אלדר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4396&fid=antgeo_107 תצלום לוויין של אזור קרחון אלדר]
* [http://distancebetween.info/elder_glacier מחשבון מרחקים - המרחק מקרחון אלדר לאתרים סמוכים]

== הערות שוליים ==

אלדר
אלדר
קטגוריה:ערכים עם קואורדינטות
רודאמין

המבנה הבסיסי של רודאמינים
רודאמין ב[[מים]]
רודאמינים (באנגלית: rhodamine) הם קבוצת צִבענים פלואורסצנטיים. רודאמינים הם נגזרת של קסנתן . דוגמאות נפוצות של רודאמינים: רודאמין B , רודאמין 6G , רודאמין 123 ואדום טקסס . הודות לפלואורסצנציה שלהם, ניתן לזהותם בקלות ובזול באמצעות פלואורומטר (מכשיר מודד פלואורסצנציה). לרודאמינים יש שימושים בביוטכנולוגיה, בהם בציטומטריית זרימה , בספקטרוסקופיה של קורלציה פלואורסצנטית וב-ELISA. הם מסיסים במים, במנתול ובאתנול, וככלל הם רעילים.

==קישורים חיצוניים==

קטגוריה:פיגמנטים
קרחון חומבו

קרחון חוּמבוּ מוצג במפה וכן הר אוורסט
קרחון חוּמבוּ ממוקם באזור חומבו בצפון-מזרח נפאל בין הר אוורסט להר להוטסה. עם פסגות שנעות בין 4,900 עד 7,600 מטרים מעל גובה פני הים, זהו הקרחון הגבוה ביותר בעולם והגדול ביותר בנפאל. הקרחון מוביל מטיילים לעבר מחנות הבסיס של הר אוורסט.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קרחונים
קטגוריה:נפאל: גאוגרפיה
בית ממכר עתיקות (סרט, 1921)

בית ממכר עתיקות (באנגלית: The Old Curiosity Shop) הוא סרט אילם בריטי משנת 1921 בבימויו של תומאס בנטלי ובכיכובם של מייבל פולטון, ויליאם לאג ויו אי רייט. הסרט מבוסס על הרומן "בית ממכר עתיקות" מאת צ'ארלס דיקנס. בנטלי יצר גרסה קולנועית של הרומן בשנת 1934.

==צוות השחקנים==
* מייבל פולטון – נל הקטנה
* ויליאם לאג – סבא
* יו אי. רייט – טום קודלין
* פינו קונטי – דניאל קווילפ
* בריאן פאולי – הג'נטלמן הרווק
* בארי לייבסי – טום סקוט
* ססלי ביוון – סמפסון בראס
* ביטי אולנה טרוורס – סאלי בראס
* מיני ריינר – גברת ג'רלי
* דניס הארווי – שורט טרוטרס
* דזמה דו מיי – גברת קווילפ
* קולין קרייג – דיק סוויבלר
* פיירי אמלין – מר מרטון
* איי הרדינג סטירמן – מר מרטון

==קישורים חיצוניים==

==הערות שוליים==

קטגוריה:סרטים המבוססים על בית ממכר עתיקות
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים משנת 1921
אליפות העולם בשחמט 2004 (פיד"ה)

{| class="toccolours" style="float: left; margin-right: 1em; margin-bottom: 0.5em; width: 265px"
! style="padding: 0.4em 0 0.4em 0; text-align: center; font-size: larger; background-color: #lightsteelblue;" align="center" bgcolor="lightsteelblue" colspan="2" |אליפות העולם בשחמט 2004 (פיד"ה)
|-valign="top"
|מיקום
| טריפולי, לוב
|-valign="top"
|תאריכים
|18 ביוני–13 ביולי 2004
|-valign="top"
| style="text-align: center" colspan="2" | רוסטם קסימג'אנוב
|-
| style="text-align: center" colspan="2" | הזוכה: רוסטם קסימג'אנוב
|-
| colspan="2" |
<div style="float: right">→ <small>2002</small></div><div style="float: left"><small>2005</small> ←</div><div style="clear: both"></div>
|}
אליפות העולם בשחמט 2004 הייתה תחרות שאורגנה על ידי פיד"ה. בגמר רוסטם קסימג'אנוב ניצח בדו-קרב את מייקל אדמס והוכתר כאלוף העולם.

==רקע==
מתכונת התחרות הייתה דומה לאליפות הקודמת. התחרות התנהלה בשיטת פלייאוף בהשתתפות מספר רב של שחמטאים. עד לחצי גמר השלבים כללו מפגש כפול. אם לא נוצרה הכרעה התקיים יום משחקים נוסף בו השחמטאים ישחקו משחקים מהירים עם זמן מוגבל. חצי גמר כלל 4 משחקים ומפגש הגמר כלל עד 8 משחקים.

אלוף העולם לפי גרסת הקלאסית ולדימיר קראמניק, פטר לקו, פטר סבידלר ווישוואנתן אנאנד לא השתתפו. בגלל המיקום שחמטאים מישראל לא קבילו אשרת כניסה. בוריס גולקו לא הורשה להשתתף בגלל אזרחות כפולה (ישראלית אמריקאית). כל זה הביא למצב שמעשירייה במובילה במד כושר רק שני שחמטאים השתתפו בתחרות.

==משתתפי התחרות==
# וסלין טופאלוב, 2737 - הודח בחצי הגמר
# אלכסנדר מורוזביץ', 2732 - הודח בסיבוב הראשון
# מייקל אדמס, 2731 - הפסיד במשחק הגמר
# אלכסנדר גרישצ'וק, 2719 - הודח ברבע הגמר
# וסילי איוונצ'וק, 2716 - הודח בסיבוב השלישי
# נייג'ל שורט, 2712 - הודח בסיבוב השני
# ולדימיר מלחוב, 2695 - הודח בסיבוב השני
# ליביו פטר נספיאנו, 2692 - הודח בסיבוב הרביעי
# איוואן סוקולוב, 2690 - הודח בסיבוב השני
# אלכסיי דרייב, 2689 - הודח בסיבוב הרביעי
==שלבי הגמר==
התחרות נערכה בטריפולי, שבלוב, במהלך יוני-יולי 2004.

רבע הגמר כלל מפגש כפול. אם לא נוצרה הכרעה התקיים יום משחקים נוסף בו השחמטאים ישחקו משחקים מהירים עם זמן מוגבל. חצי גמר כלל 4 משחקים ומפגש הגמר כלל עד 8 משחקים.

== משחק על התואר==
הדו-קרב נערך בטריפולי. הוא היה במתכונת של 6 משחקים. אם לא הייתה הכרעה זהות המנצח הייתה נקבעת בשני סיבובים של שחמט מהיר. רוסטם קסימג'אנוב ניצח את מייקל אדמס והוכתר כאלוף העולם בשחמט.

{| class="wikitable" style="text-align:center"
|-
! !! מד כושר !! 1 !! 2 !! 3 !! 4!! 5 !! 6 !! R2 !! R1 !! נקודות
|-
| align=right | מייקל אדמס || 2731
| ½ ||style="background:black; color:white"| 0 || 1 ||style="background:black; color:white"| 0 || 1 ||style="background:black; color:white"| ½ || 0 ||style="background:black; color:white"| ½ || 3½
|-
| align=right | רוסטם קסימג'אנוב ||2652
|style="background:black; color:white"| ½ || 1 ||style="background:black; color:white"| 0 || 1 ||style="background:black; color:white"| 0 || ½ || style="background:black; color:white"| 1 || ½ || 4½
|}

==קישורים חיצוניים==
* [http://www.chessgames.com/perl/chess.pl?tid=41139 משחקי התחרות], באתר צ'סגיימס 

קטגוריה:תחרויות שחמט ב-2004
2004
קטגוריה:לוב: ספורט
קטגוריה:טריפולי (לוב)